કંબોઈ (તા. ચાણસ્મા)
કંબોઈ (તા. ચાણસ્મા) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા પાટણ જિલ્લામાં આવેલા ચાણસ્મા તાલુકામાં આવેલું એક  ગામ છે. કંબોઈ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ઇતિહાસ 
ઇતિહાસકાર આર. સી. મઝમુદાર કંબાઇનું સ્થાન પાટણથી આશરે  પશ્ચિમે દર્શાવેલ છે. ઇ.સ. ૧૩૯૨માં આ સ્થળે ઝફ્ફર ખાને ફરહત-ઉલ-મુલ્ક પર વિજય મેળવ્યો હતો, જેણે પછીથી ગુજરાત સલ્તનતના મુઝફ્ફર વંશની સ્થાપના કરી હતી.

નામ 
કંબોઇકા નામ પાલી ભાષાના કંબોજકા અથવા કંબોજિકા પરથી ઉતરી આવ્યું હોવાનું મનાય છે.

પંદરમી સદીના દસ્તાવેજો આ ગામને કંબોઇ તરીકે વર્ણવે છે.

જોવાલાયક સ્થળો

જૈન તીર્થ 
કંબોઇ ગામમાં મધ્યમાં જૂનું જૈન તીર્થ આવેલું છે, જે ભગવાન મનમોહન પાર્શ્વનાથની  ઉંચી સફેદ પ્રતિમા પદ્માસન મુદ્રામાં ધરાવે છે. આ મૂર્તિ ઇ.સ. પૂર્વે ૨૨૪-૨૧૫ની ગણાય છે. મંદિરની અન્ય મૂર્તિઓ તેના લખાણ પરથી ૧૬મી સદીની છે.

૨૦૦૩માં આ મંદિરનો જીર્ણોદ્ધાર કરવામાં આવ્યો હતો.

નોંધ અને સંદર્ભ

નોંધ

સંદર્ભ 
 Hindu Polity, A Constitutional History of India in Hindu Times, Part I & II, 1978, Dr K. P. Jayswal
 
 The Sind, M. C. Lambrick
 Epigraphia Indica, Vol XXIV, pp 45–46
 "Shri Kamboi Teerth"

ચાણસ્મા તાલુકો